Планино моја старино — леле
Планино моја старино — леле!
Планино моја старино!
Доста сам по теб' ходио,
Хајдучке чете водио.
Хајдучки барјак носио.
Многе сам мајке цвелио
Цвелио мајку Јованову
Заклах јој сина Јована:
Па терам оца да пече —
Отац га пече, па плаче;
На терам сестру да пева —
Сестра му пева па плаче,
Па терам брата да свира —
Братац му свира, па плаче,
Па терам мајку да једе,
Мајка га једе, па плаче.

Имена лица од којих су забележене песме 

Љуба жена Михајла (Мике) Станојевића, тежака из села Речке.

Извор  
Станковић, Ж. 1951. Народне песме у Крајини. Музиколошки институт САНУ: Београд., бр. 86., стр. 66.

Српске лирске народне песме‎
Народне песме у Крајини